
ANNUS. SCHOL. V. NUM 44 1934-1935 MENSE MAJO MCMXXXV 

PALAESTRA 

LATINA 

MENSTRUUS DE LATINITATE COMMENTARIUS 

Pretium subnotationis annuae, solutione antelata, est 6 pesetaruro in Hispania, 7 in America et Lusitania, 8 ia 
reliquis civitatibus. Pretium mittatur oportet ad Administratorem; CERVERA (Lirida) - Universidad - Espafla 


De recta linguae Latinae pronuntiatione 

De complexione litterarum Qu 

Ut apendicem quandam pronuntiationis litterae c nunc pro¬ 
nuntiationem complexionis litterarum qu proponere constituimus. 

Ante hos quinque annos ad nos pervenit lucubratio quaedam 
magnae eruditionis quam primum Dr. Ramirus Argiielles Hevia Pro¬ 
fessor in Seminario Almeriae orationem habuit aditialem curriculi 
academici, et postea prelo commendavlt. (I) Tota illa oratio in hac re 
unice versabatur: «Quomodo pronuntiari debeat u post q in verbis 
Latinis». Non ero ipse ex illis qui eam rem sicuti alias similes flocci 
faciam parvique censeam momenti. Nam ut ille ait: «si Latini homi¬ 
nes non pronuntiabant u post q, non tantum Hispani sed neque Itali 
unquam eam pronuntiare debent; contra autem si eam pronuntiabant 
Latini et nos Hispani, sicut Itali, eam pronuntiare perpetuo debe- 
mus»®. O veram vocem quae non ad hanc litteram dumtaxat, sed ad 
singulas erat transferenda! 

Ille autem in utramque partem sincero veritatis amore argu¬ 
menta praebet et, quamquam ad non pronuntiationem illius litterae 
u protendit, id non facit sine errandi formidine. Plura enim animad¬ 
vertit in illa quaestione quae contradictoria videantur. 

De hac nempe litterarum complexione qu plura dicta sunt: q 
litteram idem esse ac c, atque ideo supervacaneam; inutilem etiam 
esse u litteram quae q sequitur. Contra alii: q litteram satis esse dis¬ 
tinctam a littera c ac proinde non esse supervacaneam; u autem 

(1) Debe pronunc. Ia u inmediata a Ia q en pal. latinas? Almeria, Imp. Ccledonio Pelaez, 1929.— 
(2) Ibidem p, 55. 

quamdam etiam habere propriam pronuntiationem, iis qui rectfe lin¬ 
guam Latinam proferre satagant, minime praetereundam. Eam sen¬ 
tentiarum apparentem contradictionem fortassis non erit difficile 
explicare has propositiones singulas demonstrando: a) Q est comple¬ 
xio litterarum CV. b) Q postea credita est una littera atque eadem 
ac C. c) Huic litterarum complexioni addita est postea u parasitica, 
quae primam jam oblitam repraesentaret, d) In ea complexione litte¬ 
rarum u littera non est vocalis, sed consona et quidem liquida, e) 
Quomodo e» sit pronuntianda, f) Casus alii in quibus u eandem vi¬ 
cem experitur. 

a) Q est complexio litterarum CV. Apud veteres Latinos lit¬ 
tera c sicut adhaerebat consonae n, ut in Cnaeo, sic etiam litterae v, 
non solum ut vocali, sed etiam ut consonae. Cum autem tam v con¬ 
sonae, quam v vocalis una eademque esset scriptura, ut omnibus 
notum est, facile erat ignaris consonam v, facere vocalem in pronun¬ 
tiando, et mutare germanum vocabulorum sonum. Quod ut nemo 
efficeret ex *•% consonantium, unum compo- r» ut duplex illa 
duplici signo ” suerunt scriptores hoc modo \/ consona u- 
num sonum redderet ex duobus consonantibus compositum. 

Q non exstitisse initio apud Latinos ut littera simplex auctor 
est praeter alio& Marius Victorinus cujus verba describere hic placet: 
«Nec g quidem nec q Latinus sermo introduxit»; (1 > Hanc rem testatur 
etiam Isidorus Hispalensis: *Q litteram nec Graeci resonant nec He¬ 
braei; exceptis Latinis, hanc nulla alia lingua habet. Haec prius non 
erat, unde et ipsa supervacua est vocata, quia per c cuncta veteres 
scripserunt». (2) Despauterius adserit Nigidium Figulum in commen¬ 
tariis suis nec k posuisse nec q, nec x et Gatonem dixisse Sabinos et 
Etruscos carere q. >3) «Auctoritas quoque tam Varronis quam Macri, 
teste Censorino, nec k nec q nec h in numero adhibet litterarum. » ,4> 
«Q ex c et n compositum —ait Funccius-, antea non fuit, sed post- 
raodum etiam praeter necessitatem, nescio quo auctore, inventum» (5) 
Ad rem etiam maxime facit testimonium Velii Longi: «De q littera 
quaesitum est, et multi illam excluserunt, quoniam nihil aliud sit 
quam c et u et non minus possit scribi quis per c et n et i et s. Nam 
ipsa quoque nota qua scribitur, si modo antiquam figuram spectes, 
ostendit c esse et v. Pariter litteras inter se confusas quis, quae, quid 
scripserunt qis, qae, qid, quoniam scilicet in q esset c et f.» ,6> Dio¬ 
medes alius antiquitatis grammaticus praecedentibus adsentitur his 
verbis: «Q consonans muta ex c et v litteris composita supervacua, 
qua utimur quando, u et altera vocalis in una syllaba junguntur ut 

Kell, VI. p. 2459, —(2) Etym 1.1.-(3) Comm. Gramm. - Orthogr. II. -(4) Priictniai IMI, II. 544. - 
(5) De puer. ling. Latinae I. 18. —(6) Kell, VII, 2218. 

Quirinus*. W Charisius etiam: «q littera ex c et u litteris composi¬ 
ta* (2) Eandem rem deducere licet ex illo quod tradit Despauterius de 
Papyriano: «Papyrianus libro quarto de orthographia scribit omnino 
id fieri non posse ut geminetur u, ne duae litterae ejusdem vocis et 
soni in unum confundi et coalescere videantur; hic igitur unico u 
scriberet eqtts, coqus, obliqas. Eademque videtur Quintilliani senten¬ 
tia qui in libro primo de Instit. Or. vult qum adverbium per q scribi 
duabus sequentibus litteris ut qum primum, qum facerem. Is uni¬ 
cum u scriberet magniloqus et similia». (3) Cur illi scriptores negabant 
alteram u scribi posse? Quia sciebant q jam in se unum u includere. 
Quod confirmat Scaurus: *Quis quidam per cvis scribunt, quoniam 
supervacuam esse q litteram putant. Sed nos c in dativo ponemus ut 
sit differentia cui et qui». w 

Verba tandem Martiani sunt haec: *Q quidam litteram non pu¬ 
tabant, et vincerent nisi in equo et equitatu apparerent expresse. Haec 
nunquam nisi duabus vocalibus ponitur quarum prior erit u et sic 
ceterae consequentur ut quartus, questus, Quirites, quotus, equus. 
Constat autem ex c et u ideoque duplex et composita dicitur». (5) 

(Sequar) Emm. JOVfi, C. M. F. 


Narragonia et Crocodilopolis 

ACTUS QUARTUS 
IV 2, Baro, Bufo. Alastor (sequitur) 


Bufo. -Paropamisadia est terra fertilis¬ 
sima, «pars, ut aiunt, caeli, quae ce¬ 
cidit in terram»(l). Ubi porci cocti et 
cultro furculaque instructi vias per¬ 
ambulant et columbae assae per 
a£ra volitant; pro unaquaque hora 
somno tradita pensantur a magis¬ 
tratibus quini thaleri. 

Alastor. —«Credat Judaeus Apella» (2). 
Mendacia te callere sentio. Sed mi¬ 
ror, quod illam regionem tam ferti¬ 
lem et opimam reliquistis et peregri¬ 
nati estis huc. 

Baro, —(ad Bufonem solum) Cum hoc 
homine colloquar solus. Nugis inep¬ 
tis tempus teris. «Tempus est valore 
pecuniae» (3). In hanc terram veni¬ 
it) Keil, I. 419. (2) ld T, 5.-<S) 
pauterium Comm. Gramm Orthogr. - Litterarum ordo. 
(1) Jacobo Sannazaro — (2) Hor. Sat. I, 5. 96, — (3) 


mus (ad Alastorem), non ut lucra 
faceremus, sed ut gravia negotia obi¬ 
remus.En, accipe! (dat ei nummum) 
diem dege laetusl 

Alastor. —Gratias maximas agit servus 
tuus (pileo de capite detracto in¬ 
clinat corpus coram Barone); opto 
ut in posterum tibi serviam. 

Baro.—Q uaestionibus nostris responde, 
quaeso, sincerusl Nostine Berberi- 
tiam matronam nobilissimam et il¬ 
lustrissimam? 

Alastor.—O ptime, optime. 

Baro.—T e nosse spero, quae agantur in 
palatio regio. 

Alastor. —Vae, novi perbene. Per trien¬ 
nium fere ibi bacchantur et potant, 
Kcll. VII, 544. -(5) Apuc Des- 


Comm. Gramm. A r» Vers . 1 l.— (4) 

Proverbium Angi orum 

quasi omnibus diebus celebrentur 
nuptiae. Utinam Baro rex noster 
haec nosset! Qui profecto lamentan¬ 
dus esset si viveret. 

Baro.—V ivit adhuc. 

ALASTOR. —Confitemini ipsi: Nonne vo¬ 
bis videtur esse culmen quoddam 
fatuitatis et amentiae et scurrilitatis, 
quod cives nostri propter virguncu¬ 
lam vetulam, quae nihil ad nos per¬ 
tinet, conjuges liberosque derelin¬ 
quunt et proficiscuntur in Centau- 
riam terram barbarie famosam? 

Baro.—H oc discernere nolo. Sed mani¬ 
festa potius, quae fiant in arce regia! 

Alastor. —Confestim narratur. Ex quo 
in bellum Crocodilopolitanum pro¬ 
fectus est Baro, domus regia, id est 
arx frequentatur a procis ventitanti¬ 
bus, qui regem cecidisse affirmant et 
Berberltiam uxorem sibi expetunt et 
bona regia luxuriose dissipant. Vix 
unquam satis boum, suum, piscium, 
gallinarum, caprearum, vini, cere 
visiae, in arcem trasportare possu¬ 
mus. Proci autem dominantur in pa¬ 
latio, quasi omnia sint sua. 

Baro-—A h, dii, quae audio! (sibi loqui¬ 
tur) Et regina? (ad Alastorem) 

Alastor.— Anno ante Berberitia, post¬ 
quam Chrysocantharum filiolum 
Milvo proco auctore crudeliter fame 
confici jussit, omnibus fere divitiis 
palatii ereptis nave perampla, cui 
nomen erat Brema, ad Papagoniam 
noctu aufugit una cum Pantalabo, 
cui proco belluoni paulo ante laetis¬ 
sima nupserat. Amaranta autem 
Crocodilopoli expugnata et eruta, 
cum Abdelcadero marito confestim 

IV 

Baro.— Quam jucundas res et spes! 

Bufo.—U tique, rex; neque vero quid¬ 
quam melius facere possumus quam 
ut tempori cedamus et animo aequo 
condiciones exspectemus jucundio¬ 
res. 

Baro.—P riusquam sol occiderit, funes¬ 
tum ac pestiferum judicium habebo 
de grege nequissimo procorum, qui 


se recepisse perhibetur ad Zarathus- 
tram avunculum, qui Dalailama in 
India inter Gangem et Brahaputram 
et ab Himalaja usque ad Cum Bum 
Tibetanum regnat Rosalinda vero 
virgo modestissima initio hujus anni 
a Saracenis, qui urbem diu, sed 
frustra oppugnarant, blanditiis de¬ 
ducta est in Africam mediam Bal¬ 
samina igitur sola restat in arce pa¬ 
trem reducem constanter expectans; 
fortiter resistit omnibus minis aut 
illecebris procorum, quorum quisque 
expetit eam matrimonio. 

Bar 0—(sibi loquitur) Sexcentas gra¬ 
tias omnibus diis! Sed millies vae 
procis, qui in palatium regium pe- 
netrarint! 

Bufo. — (ad Alastorem) Num uxor 
quaedam tibi nota est, cui est no¬ 
men Isidora? 

Alastor. —Nonne matrimonio conjunc¬ 
ta erat cum Bufone quodam, qui una 
cum Barone hero profectus est in 
bellum? 

BUFO. —Quantum scio. 

Alastor. —Isidora, ex quo Bufo maritus 
ejus abiit, valet optime. Casulam 
vendidit et cum Rhinocorace fratre 
in vico nobis vicino vitam agit lau¬ 
tissimam jucundissima concordia: 
heri Rhinocorax perquam se gavisu¬ 
rum esse mihi dixit, si Bufo, qui pi¬ 
gerrimus ac segnissimus ad nihil 
aliud idoneus esset nisi ad epulan¬ 
dum et potandum et stertendum, 
numquam rediret. 

Bufo, —Gratias tibi pro hoc nuntio! Va¬ 
le! 

Alastor. -Vale! (abit) 

Balsaminae in arce mea ipsius regia 
molestiae continuae et oneri gravis¬ 
simo sunt et contumeliis afficere au¬ 
dent me, qui bellator Narragoniae 
fortissimus legionibus fulminatrici- 
bus Crocodiiopolim, gloriosissimum 
Centauriae decus, funditus delevi. 

Viator, S. V. D. 


IV 3, Baro, Bufo 

Commercium Epistulare 

Domino Professori, Emmanueli Jove, Cerveriensi, «Palaefirae Latinae» 

Moderatori, s. p. d. 

Amicus nofter fautorque Societatis Lat. Monae, fortissimus, Prof. Dr. 
Hans Lamer nuntiavit te, Domine clarissime, scire velle Societatis Lat. Monae, ori¬ 
gines, con&itutionem, fines, etc. Qui nuntius mihi jucundissimus eft. Libenter mitto 
ephemeridis noftrae fasciculos, unde omnia notescunt. Palaestra Latina Veftra mihi 
non ignota eft. Eam maximi ae&imo; saepe lego et gaudeo. Nonne fieri pote£t, ut vi- 
cissim mittamus sive commutemus fasciculos? Non ignoro quidem ephemeridem 
Monacensem tantum quater vel quinquies in anno prodire. Nonne superari poteft 
haec dificultas? 

Libenter scribam, si placet Vobis, nuntios accuratiores. Iterum dico salutem. 

Dr. G. Lurz 

Emmanuel Jove, C. M. F., Professori et Dodori Domino, 
Georgio Lurz, Societatis Latinae Moderatori, S. P. D. 

Tuas litteras nuper accepi easque satis liberales et modo etiam fascem no¬ 
vem quaternionum ve.ftri pulcerrimi commentarii «Societatis Latinae». Eos perlus¬ 
travi singulos quamvis perfundtorie et saporem in animo jucundum reliquerunt. Nos 
vero commutationem noftri commentarii cum veitro accipimus libentissime, neque 
ullam in re superandam censemus difficultatem. 

Clarissimus ille Dn. Hans Lamer suo ipse calamo se obtulit in Palaeftra La¬ 
tina de Societate Latina scripturum. (*) Qua re, ut nunc eft, nuntios accuratiores de 
ea abs te non efflagitamus. 

Una igitur cum epistula tabellario commitimus totam fasciculorum collec¬ 
tionem adhuc editorum «Palaestrae Latinae». 

Tibi perpetuo obsequentissimus vale dicit. 


De Studiis Mediis Classicis cursibus Academicis praemittendis 

A commentario juridico canonico "Apollinaris” (Oct.-Dec. 

I 934’ 49 3 '5°°) PAL. LAT. compendiose recipimus 

Quaenam sunt ftudia media classica quae requiruntur ut quis possit in ali¬ 
quam ecclesiasticam Facultatem adseribi? 

Studia media classica Facultatibus ecclesiascicis praemittenda juxta praescrip¬ 
ta S- Congr. de Sem. et Stud. Univers. ordinata sint; iis praescriptis deficientibus, 
juxta civiles ordinationes clericis rite educandis accomodatas. 

(i) cfr. Pal. Lat., »• V. p. 108. 

De Studiis mediis Codex (c. 1364) praecipit ut eadem praeter slholam reli¬ 
gionis quae praecipuum locum obtinere debet, comprehendant linguas Latinam 
praessertim et patriam nec non ceteras disciplinas quae conveniant communi omnium 
cultui et Statui clericorum in religione ubi futuri sacerdotes sacrum miniflerium 
exercere debent. Has condiciones pressius definiverunt poSlea ConSt. Ap. Deus scien¬ 
tiarum Dominus art. 25, t.°, Ordinationes S. C. de Sem. et Studiorum Univ. 
art. 13-15. Ejusmodi enim ordinationes curriculum medium Studiorum classicorum, 
comprehendunt praeter convenientem inStitutionem religiosam et linguas litteras¬ 
que Latinas, Graecas, patriasque disciplinas praecipuas, etiam hiStoriam natura¬ 
lem, mathesim, phisicam, hiStoriam civilem. Ex quibus mens Ecclesiae facile colli¬ 
gitur, quae eSt ut Studia media classica Facultatibus ecclesiaSticis praemitenda non 
inferiora sint communibus Studiis mediis quae in Facultatibus civilibus requiruntur. 

PraeStat igitur in primis cognoscere quaenam Studia media classica vigeant 
apud varias nationes ut eadem prae oculis habere possint qui officium habent ec- 
clessiaSticam institutionem moderandi. 



(1) Canada: A, Linguae Galligae; B, Linguae Aoglicae.—(a) Germania: A, Borussia; B, Bavaria. 

Academiae Cervariensis viri Litterati 


Benedictus Maria de Mox6. 


Excellentissimus ac Reverendissimus Dominus Benedictus Maria 
de Moxo et de Francoli natus est Cervariae IV Idus Apriles anno 1773, 
mortuus autem Episcopali dignitate auctus Saltae in civitate America¬ 
na apud Tucumanum anno 1816. Cum esset monachus ad Sancti Cu- 
cuphatis in agro Vallensi et primum super visimum ageret aetatis 
annum Romam venit ut sub Josephi Nicolai Azara viri Celtiberis au¬ 
spiciis majores in litteris faceret progressus. Redux in patriam post 
quattuor annos luculentissimam orationem funebrem habuit cum in 
aliam sepulturam transferrentur exuviae Abbatum illius Cenobii ante 
decessorum, de quibus postea historicum tentamen etiam edidit. Anno 
1792 humaniorum litterarum cathedram obtinuit in Academia Cerva- 
riensi quam postea saepe honestavit, praesertim cum anno 1797 ex 
regii decreti auctoritate Apollinari laurea donaretur, aliamque elegan- 
tissimam haberet orationem. Anno 1798 commentarium de vetustissi¬ 
mis philosophis scripsit ab atheismi crimine vindicandis; anno vero 
1802 de Josephi Rialpii, jurisconsulti Barcinonensis, singulari in lit¬ 
teris praestantia; tandem de philosophia cum religione foederata ad¬ 
versus sophistas et atheos. Sunt et alia scripta et orationes quas ipse 
Cicero sibi non dedignaretur. De ejus in litteris Latinis elegantia speci¬ 
men videbunt lectores nostri in praefatione ad Josephi Finestresii com¬ 
mentarios a clarissimo Luciano Gallisario editos, quam ineditam 
animadverti. En igitur vobis loquentem litterarum Latinarum ma¬ 
gistrum: 


Benedictus Moxo Lacetanus de 

Quod te paucis in ipso hujus com¬ 
mentarii aditu et vestibulo morer, aequi 
bonique, opinor, consules, lector huma¬ 
nissime, si quae mihi te nunc interpel¬ 
landi causa ac ratio fuerit, cognoveris. 
Existimavi namque non parum studia 
tua interesse, hujus quam tu jam jam 
percurrere aves historiae clarissimum 
scriptorem Lucianum Gallisarium,civem 
Ausetanum non de nomine tantum sed 
penitus atque omnino cognitum habere. 
Neque enim sine maxima causa Plato 
affirmabat, ejus nos dictis facillime cre¬ 
dere. quem et plus quam nos sapere et 
docti eruditique, ac boni viri famam sibi 
constanter peperisse videamus. Qua¬ 
propter haec saltem de praestanlissimo 
viro atque eximia in omni litterarum ge¬ 
nere gloria abundanti, praefari in prae¬ 
sentia, bona, quaeso, lector, tua venia 
liceat. 


Luciano Gallisario ad lectorem 

Illud igitur primum universe testor, 
me cum multos hujus memoriae doctos 
atque eruditos homines et Hispanos et 
exteros saepius convenerim; neminem 
tamen hactenus invenisse in quo majora 
ac praeclariora vel ingenii vel studii ad¬ 
jumenta et subsidia versari deprehende¬ 
rem. Itaque minime mirabar cum majo¬ 
res natu cives mei. me praesente, com¬ 
memorarent eum tantos jam in litteris 
bonisque artibus processus in adules¬ 
centia fecisse, ut vel in illa aetate, sum¬ 
mis quibusque viris pax esse in ea laude 
videretur. Memini me a gravissimo quo¬ 
dam hujus nostrae Academiae professore 
audire, Lucianum olim Gallisarium ad¬ 
huc juvenem ad hanc urbem ea de cau¬ 
sa appulisse, ut prima rhetorices ele¬ 
menta in eadem pueris traderet. Cum 
autem non parvam ob ingenii famam 
apud omnes exspectationem sui conmo- 

esse, quam ut studia sua cum illo con¬ 
jungere liceret; quod si quandoque ad- 
sequeretur, ingravescentis jam aetatis ac 
valetudinis molestias, una illa suavissi¬ 
ma litterati otii cum eo conjuntione, 
minus multo moleste atque aegre esset 
laturus. 


visset, Josephum Finestresium vix illius 
audito adventu ad eum domi cupide, pe¬ 
riclitandi experiundique hominis causa, 
adiisse una cum Bartholomaeo Povio 
Ballearico, quo Finestresius propter stu¬ 
diorum similitudinem familiarissime 
utebatur; multaque eo die tres illos viros 
de studiis humanitatis deque omni gene¬ 
re doctrinae inter se contulisse: quem 
quidem sermonem cum ad aliquot horas 
produxissent, ubi ab eo discesserunt; 
tum Finestresium ad amicum conversum 
magnopere vereor, o bone, —dixisse —ne 
nos veterani scilicet milites, huic novo 
tironi palmam concedere debeamus. 

Nihil profecto tam a docti ac sapien¬ 
tis hominis persona abhorret, quam in¬ 
vidia atque obtrectatio; cum id e contra¬ 
rio homines vere docti ac sapientes in 
more semper positum habuerint, ut si 
quando in alio praeclarum aliquod inge¬ 
nii doctrinaeque lumen aspicerent, ap¬ 
plicarent se statim ad illum, eumque so¬ 
cium et consortem gloriosi laboris adsu- 
merent. Itaque ab hoc ipso eruditissimo 
serm one repetendam potissimum arbitror 
eam conjunctionem atque amicitiam, 
quae Gallisario deinceps cum Finestre- 
sio et Povio perpetuo intercessit; ut illa, 
nulla re alia umquam, nisi utriusque 
morte potuerit finiri. Est mihi nunc in 
manibus litterarum a Gallisario ad Fi¬ 
nestresium scriptarum fasciculus, Mitto 
urbanitatem, mitto leporem, mitto Atti¬ 
cum Romanumque salem, quo illae om¬ 
nes conditae sunt. Non id nunc agitur. 
Nemo easdem attendius legerit, quin fa¬ 
cillime intellegat, nihil omnino Finestre¬ 
sium Galisario operti celatique in vita 
voluisse, sed cum eo uno in primis pul- 
cerrima ‘ quaeque atque ad litterarum 
splendorem et gloriam magnopere per¬ 
tinentia, consilia sua communicas? e. 
Quod veto ad Povlum'dttinet, testis ego 
ipse sum, eum Gallisarii memoria ac 
desiderio magnopere moveri consuevis¬ 
se; cum saepe mihi senex humanissi¬ 
mus adfirmaverit, nihil sibi tam in votis 


Enim vero Gallisarius eam tum brevi 
tempore de se opinionem Ferrariae, hoc 
est in amplissima Italiae urbe eademque 
omnium praeclarissimarum doctrinarum 
laude florenti praebuerat, ut publicae 
illius lycei bibliothecae praeficeretur; at¬ 
que in eo munere Hispanus licet, duobus 
doctissimis Italis Andreae ac Caesari 
Barotis, ingenti omnium plausu succe¬ 
deret. Neque id injuria. Nam ut Johan- 
nes Andresius scribit, haud facile fuisset 
alium invenire, qui illum omnis erudi¬ 
tionis doctrinaeque copia aequaret.<») 
Itaque ejus potissimum opera atque stu¬ 
dio. sic paucis annis Ferrariensis biblio¬ 
theca, ab exiguis aut certe non ita mag¬ 
nis profecta initiis crevit, ut tota Italia 
non tam quidem ob fibrorum et typis 
editorum et manuscriptorum numerum, 
quam ab eorumdem exquisitum utilis- 
simumque delectum celebraretur.W De 
qua quidem re praeter illud Andresii.de 
quo modo dicebam, gravissimum testi¬ 
monium, exstat etiam aliud luculentissi¬ 
mum documentum Thomae Serrani, viri 
doctissimi humanissimique et quem in 
Latina potlsi alterum nostrae aetatis His¬ 
panum Martialem veteri illi nulla ex 
parte inferiorem habeamus. Is igitur 
cum eruditum quemdam amicum Italiae 
videndae cupidum alloqueretur: 

Si vis, ajebat, Italiae politioris 
Cultos nosse viros et elegantes... 

Ad pulcram Eridani venito divam 
Urbium invidiam elegantiorum... 

Huc ut veneris ibis ad Lyceum 
Notum conspicuis prius magistris, 
Novis notius attamen magistris: 

Nam auctum Pontificum modo a duo- 

[rum 


(*) Galltsd, tomo te he eacrito varias vecea. tiene muy pocos que le Iguaten en toda emdtcKm. Cartas fa¬ 
miliares de D. Juan Andris a au hermano, 1.1. carta 2. -(b) Aon ha ganado mia la blblloteca publica (de Ferra 
ra)... por la dillgeocla y babllidad de au blbltotccario cl erudllfatmo espaffol D. Luciano Galliai, (Id. eodem loco) 

Clementisque Piique vero amore, 

In dies magis ac magis nitescit. 

Seque clarius incipit videri... 

Post videnda tibi omnia tuenti 
Raris bibliotheca facta libris: 

Hanc nobis dabat antea fruendam 
Caesar filius illius Baroti, 

Quo Ferraria jure gloriatur: 

At tibi reserabit unus omni 
Eruditus in arte Lucianus. 

Quod quidem poema cum anno 
MDCCLXXXVII1 Michael Garcia Falgi- 
niae. quod Umbriae oppidum est, ede¬ 
ret, lectorem sedulo monebat de Luciano 
Gallisario Gotholauno ibidem agi; qui 
scilicet tamentsi in media Ilaliae luce ha¬ 
bitaret, omnibus tamen supra fidem eru¬ 
ditus videretur. < c > 

Nunc ut ad Andresium redeam, dici 
vix potest, quam prolixe sernper is de 
Gallisarii ingenio doctrinaque existima¬ 
verit. Quem cum unus ob intimam fami¬ 
liaritatem intus et in cute perspectum 
maxime haberet, neminem omnino li¬ 
bentius promptiusque ac majore cum 
fructus spe consulebat, ubi quid sive in 
veterum sive in recentium scriptorum 
lectione et tractatione ei occurreret, de 
cujus sententia non satis sibi liqueret. 
De qua quidem re non id nunc nos dici¬ 
mus, in quo nihil praeter auditum habea¬ 
mus, sed cujus nos ipsi e contrario testes 
saepe atque spectatores fuerimus. Nam 
cum anno MDCCLXXXV nibilissimum 
illud par amicorum, florentissimas quas¬ 
que Italiae provincias, non inanis ut ple¬ 
rumque fit curiositatis explendae causa, 
sed eruditionis doctrinaeque studio obi¬ 
rent atque Romae ties ut opinor menses 
constitissent; ego qui paulo ante ibidem 
appuleram, ut in ea potissimum urbe ele- 
gantioribus musis omnibus litarem, ita 
eos cupide officioseque assectabar ut 
quoad possem et liceret, quemadmo¬ 
dum olim Cicero adulescens a Quinti 
Scaevolae sic ego ab eorum latere num- 


quam discederem. Per eam igitur ipsam 
occasionem, quantum Andresius Galli¬ 
sarii judicio deferret, facile intellexi; ne¬ 
que id solum tum cognovi sed illud etiam 
haud minus aperte perspexi, plurimos 
Romanos cives, qui magnum sibi no¬ 
men. luculentissimis in vulgus editis 
scriptis quaesissent, et qui, ut illius gen¬ 
tis est mos, de nostrorum hominum in 
litteris humanioribus gloria crebro de¬ 
traxissent; eos viso auditoque Gallisario, 
ingenuo quodam pudore ruboreque sub- 
fundi. 

Itaque haud praeter opinionem mihi 
accidit, cum ex ejusdem Andresii litte¬ 
ris ad nostrum datis intellexi hos de vita 
et scriptis Finestresii commentarios, 
quorum fama Alpes jam illas atque 
Apenninum transcendisset, vehementis¬ 
sime a multis doctissimis Italis exposci, 
ac paene convicio efflagitari cum nimiam 
quemadmodum ipsis videbatur, acade- 
mici typographi moram, apud eundem 
Andresium, identidem accusarent. Id 
enim sibi illi firmissime persuasserant: 
hoc volumen e Gallisarii manibus ita 
proditurum, ut in eo uno et exquisiti 
acerrimique judicii et reconditae variae¬ 
que eruditionis atque doctrinae, omnes 
inventum iri numeros sperarent. Quod 
quidem cum eos rectissime vetissimeque 
censuisse videam, et cum hunc librum 
praestantissima Gallisarii fama atque 
existimatione, longe dignissimum judi¬ 
cem, de hominis laudibus dicere jam ul¬ 
terius, lector humanissime, supersedeo. 
Id unum modo in fine addam, de quo 
nobilissimum Hispaniensis historiae 
scriptorem, Johannem Masdevium con¬ 
firmantem vidi: in hoc scilicet commen¬ 
tario, et de Finestresii rebus et a Galli¬ 
sario scripto, tamquam in tabula qua¬ 
dam picta, duorum nos simul summo¬ 
rum sapientum imaginem, vivis expres¬ 
sam et politam coloribhs habiturum. 

Emmanuel Jovfc, C. M. F. 


(c) Ita ll)e ad clarissimum non modo Gallisarii sed omnium paene Hispanorum, quicumque elegantiores 
litteras bonasque artes impensius hoc tempore excolunt, amicum, praestantissimura vero civem meum Josepbum 
a Vega e Leglonensl usque urbe scribebat: «D. Luciano GallsA es uno de los hombres m&s doctos y ernditos que 
yo conozco. Si V. logra que publique su vida dei Sr Finestres, tendremos en una misma obra el retrato de dos 
grandes sabiOs. 

DELICIAE MEAE 

Ut juvat idum cervum ad aquarum currere fontes; 

Ut florum api de nedare 
Mei fabricare placet; 

Ut libet advolitare avibus piscique natare, 

Me sub sereno vespere 
ASlra videre juvat. 

Nil ed gratius in terra meliusque videndum 
Quam caelum id astris consitum 
Nubibus et vacuum. 

Quam jucundum nobis adspedum exhibet orbis 
Circumdatus belle undique 
Caeruleo spatio, 

In quo plus quam lucent, aura agitante Favoni, 

In vere flores, siderum 
Maxima turba micat! 

Quae spedacula caelorum dignissima visu 
Una Satorem praedicant 
Cordaque laetificant... 

Umbra cum nodis jam omnino terra tenetur, 

Quae amplissimo in caelo tremunt 
Sidera conspicio. 

Mecum volvente ulteriora laboribus aequa 
Quae solvet in caelo Deus, 

Triftitiae umbra fugit. 

Nam adspicere et contemplari sub node serena 
Caeli decus mirabile, 

Inclita regna poli, 

Suavius ed animis quam dulcia mella palato. 

Dulcedo talis gignitur 
Tale vidente decus!... 

Tandem expande, expande mihi velamina, caelum; 
Mondra nitores optimae 
Alterius patriae. 

HENRICUS PUJOLRAS, C. M. F. 

CURSUS GYMNASTICUS 

Ia Georgica. (II 458-531) 

AGRICOLARUM FELICITAS 

Sin has ne possim naturae accedere partes 
Frigidus obstiterit circum praecordia sanguis, 

Rura mihi et rigui placeant in vallibus amnes, 485 

Flumina amem silvasque inglorius. O ubi campi 
Spercheusque et virginibus bacchata Lacaenis 
Taygeta! O qui me gelidis convallibus Haemi 
Sistat, et ingenti ramorum protegat umbra. 

Sin has... Ordo eft: «si sanguis fri- «ego laudo ruris amoeni Rivos et musco 
gidus circum praecordia obftiterit ne circumlita saxa nemusque».) O ubi cam- 
(quominus) possim accedere has partes pi: «Vergilius enthusiamo poetico abrep- 
naturae». Poeta erroneam antiquorum tus, sententiarum ordinem turbat». (Hey- 
opinionem participat, qui dicunt sapien- ne). Ordo et sensus hic eft: O (utinam 
tiam vel ftultitiam hominum majori vel sit) qui me siftat ubi campi, cet. (Cf. va- 
minori caliditati sanguinis respondere. riae leftiones apud Ribbeck.) Campi 
Circum praecordia: Do&rinam sequitur Spercheusque: endiades pro campi ad 
Empedoclis qui, ait Cicero (Tuse. I, 9) Spertheum siti; hic eft mons Thesaliae, e 
«animum esse censet cordi suffusum san- Pindo monte fluens in sinum Malliacum. 
guinem». Unde sanguis frigidus circum Taygeta (pl.): mons Laconiae, celeber 
precordia eSl animus hebes et tardus ad orgiis Bac£hi. Virginibus bacchata (pa- 
sapientiam. siv.) Lacaenis: id e£t frequentata a La- 

Rura mihi: (Cf. hic locus cum Hor. coniae mulieribus, ibi fefta Bacchi cele- 
Sat. II, 6, 1: «hoc erat in votis, modus brantibus. Convallibus: hanc le&ionem 
agri non ita magnus, Hortus ubi et tec- prefero cum Wagnerio et codice Medi- 
to vicinus jugis aquae fons Et paulum ceo, (non in vallibus, ut vult Heyne, 
silvae super his foret». Et Ep. I, 10, 6; quia modo praecessit, vers. 485). 

Felix qui potuit rerum cognoscere causas, 490 

Atque metus omnes et inexorabile fatum 
Subjecit pedibus strepitumque Acherontis avari. 

Fortunatus et ille deos qui novit agrestes, 

Panaque silvanumque senem Nymphasque sorores. 

Felix qui... Facile omnia haec ad giftrum. (Cf. Lucr. De Rer. Nat. I, 48- 
epicureorum do&rinam exigas. Neque 152, ubi dottrina epicurea amplius ex- 
eft cur veteribus grammaticis, Vergilium ponitur.) Felix qui potuit rerum cognos- 
epicureum fuisse tradentibus, fidem de- cere causas: nobilissimus Vergilii versus, 
rogare velimus. (Cf. adnot.. ad Ecl. VI, ait S. Aguftinus (De Civit. Dei VII, 9). 
v. 31 seq., in Pal, Lat. n. 32, pag. 75). Vera beatitudo in sapientia e£f, et si 
In hoc Lucretium ducem sequitur et ma*, quis in terris felix eSt, si quis ex omni 

parte beatus, is profe&o erit qui potuit vitam turbat ab imo, Omnia suffundens 

rerum cognoscere causas. Potuit pro po- mortis nigrore neque ullam Esse volup- 

tefl (Heyne); at Forbiger: «propria hic tatem puram liquidamque relinquit». Et 

perfe&i vis et significatio obtinet; debet Horatius ( Carm. I, ii) «Tu ne quaesie- 

enim jam cognovisse rerum causas, qui ris scire nefas, quem mihi, quem tibi Fi- 

jure meritoque felix praedicandus est». nem di dederint». Fortunatus et ille... 

Atque metus omnes: metus ex supersti- Post virum doctum nemo beatior agri- 

tione ac religione ortos, cf. Lucr. (III, cola. Cicero (Cato Major) de voluptati- 

37): «Et metus ille foras praeceps A£he- bus agricolarum «quae mihi, ait, ad sa- 

rontis agendus, Funditus humanam qui pientis vitam proxime videntur accedere». 

Illum non populi fasces, non purpura regum 495 

Flexit, et infidos agitans discordia fratres, 

Aut conjurato descendens Dacus ab Histro; 

Non res Romanae perituraque regna, neque ille 
Aut doluit miserans inopem aut invidit habenti. 

Quos rami fructus, quos ipsa volentia rura 500 

Sponte tulere sua, carpsit nec ferrea jura 
Insanumque forum, aut populi tabularia vidit. 

Fasces: Apud Romanos erant virga- sanguine fratrum») Ita etiam Stampini, 
rum fasciculi, quibus simul colligata erat cui verbum fratres potius videtur adhi- 
securis, qui a lictoribus praeferebantur bitum in sensu Lucretii III, 70 «Crude- 
magistratibus tanquam insigne atque pu- les gaudent in tristi funere fratris»; (in- 
nitionum instrumenta; bini praetoribus tendendo le divisione prodotte nelle fami- 
urbanis, seni proconsulibus et praetori- lie dalle guerre civili). Daci: erant gen- 
bus provincialibus, duodecim consuli- tes inter Carpathos a Septentrione et 
bus, vigintiquator dictatori, (cf. Cic. de Histrum (Dannubium) a meridie. Con- 
Lege Agraria, gq, 39) Meronimice po- jurato Hiftro: pro conjurati populi ad 
nuntur pro magistratu, praecipue pro Hitlrum; metonimia Virgilio familiaris, 
consulatu. (Hor. Sat, I, 6. 96 «Parentes (cf. Geor. I, 510, «hinc movet Euphra- 
honesti fascibus et sellis».) Agitans dis- tes, illinc Germania bellum». ResRoma- 
cordia fratries: Ad hoc Heyne: «Respexit nae; i. e. vicissitudines imperii Romani, 
(poeta) Arsacidum dissidia quae in illos quas aliis regnis opponit quae peritura 
annos incidunt quibus Georgica per- sunt et imperio adjicienda. Aut doluit 
scripta esse et feruntur et videntur, inter miserans inopem: Juxta Servium, Vergi- 
consanguineos Phraatem et Tiridatem, lius loquitur ex Stoicorum sententia qui 
quos per fratres declarat, agitata». Hanc motus omnes animi atque affectus veluti 
interpretationem veram esse putat Wag- morbos ex homine sublatos volebant ad 
ner, quae tamen Ribbeckio non placet. bene beateque vivendum, speciatim mi- 
Ut opinor poeta ad factum particulare sericordiam ut vitium pusilli animi (Se- 
non adludit, sed generatim declarat reg- neca, De Clem. II, 3). Sed hoc ab huma¬ 
ni cupiditate bellum etiam inter fratres nissimo Vergilii animo prorsus abhorret, 
inflamari. (cf. v. 510 «gaudent perfusi Sensus est: agricola «remotus ab omni 

pauperum miseria et divitum luxu ac 
faustu, animum ab omni perturbatione 
vacuum habere potest» (Heyne). In 
eodem sensu Tibullus (I, i, 77): «Ego 
composito securus acervo Despiciam di¬ 
tes despiciamque famem». Ipsa... volen¬ 
tia... sponte sua: ad notionem primariam 


fortius declarandam. Tabularia (pl.)i lo¬ 
cus in Capitolio quo senatus consulta, 
plebiscita de societate et foedere ac prir 
vilegio cujusque concessis habebantur. 
(Suet., Vesp. 8-Liv. 49. 16). 

(sequar) 

H . Martija, C. M. F. 

Ferdlnandus Prat, S. J. /esus Christ 
sa vie, sa doctrine. son oeuvre, (2 
vol. in 8 °, 596 pp. et IV-596 pp ) 
Beauchesne. Paris. 

Oranes quotquot celebratum opus 
«La Theologie de S. Paul* multis jam 
abhinc annis mirantur (nec sunt pauci 
prout XX editiones demonstrant) laeto 
suscipient animo alterum ingenii fructus 
clarissimi P. Prat. Plura in duobus ope¬ 
ribus invenimus communia: divisio ea¬ 
dem. similis quoque dispositio typogra- 
fica atque methologica, qua disquisitio¬ 
nes grammaticae ex quibus difficultas 
lectoribus oriri posset non in medio tex¬ 
tu ut Filllon, sed ad calcem fere semper 
subjiciuntur. Non invenies quidem in no¬ 
vo opere scientificum apparatum ampli¬ 
tudine maxime atque perfectione confec¬ 
tum; alia enim mens auctoris fuit: «ilre 
s’adresse, inquit, ni aux debutants, ni 
aux mattres mais h la classe moyenne 
de lectcurs» Nos tamen libenti animo 
Ptrts. Lebreton sententiam suscrlbimus 
scribentis: «Non seulemenl son ouvra- 
ge sera d'une grande utilitd aux etu- 
diants, mais il instruira aussi les mat- 
tres* (Etudes 5 nov. 1933). Et re quidem 
vera notulae historicae, archaeoiogicae. 
geographicas hinc inde sparsae, scienti- 
ficis cognitionibus venustate quadam ex¬ 
positis, abundant- Praepterea fluidus e- 
legansque sermo. Psicologicum Vitae 
Christi elementum cum expositione his¬ 
torica ita consociatur ut similia opera 
P. Lagrange, Lebreton, Joiion mirifice 


compleat. In dubiis quaestionibus discu¬ 
tiendis clarissimus semper et securus, 
ita ut in nonnullis, fere omnium suffragia 
praevideatur faciliter obtenturus: Sr. ex. 
gr. excursum de die ultimae Cenae, 
(pp. 508-520, praessertim pagina 518). 

M. CooiNA, C. M. F. 

Ausone. Oevres en vers et en prose. 
Traduction nouvelle de Max Jasinski 
1-2 vol. Garnier-Paris. 

Decimus Magnus Ausonius, poeta 
Burdigalensis, grammaticae et rethoricae 
magister, filiorum Valentiniani praecep¬ 
tor, in optimis sui temporis scriptoribus 
adnumerandus et plerisque praeferendus 
est. Editionem integram ejus operum 
cum interpretatione et adnotationibus 
adhuc non noveram, donec M. Jasins- 
kius istum defectum adimplevit. Funda 
mentum operis cl. interpretis sunt editio 
critica (Peiper, apud Teubner) et editio 
Mosellae (M. de la Ville Mirmont, Bur¬ 
digalae 1889). In introductione quaestio 
stabilitur utrum Ausonius Christianus 
fuerit. Non obstante intima Paulini No¬ 
lani amicitia et Christiano aliquorum 
operum sapore, id nulla prorsus ratione 
potest affirmari. 

Aulu-Oellei Les nuits Attiques, Livres 
XLV-XX. Traduction nouvelle de 
Maurice Mignon. Garnier Paris. 

Tertium apparuit et ultimum volumen 
hujus operis cujus recensionem in Pal. 
Latina instituimus (cf. n. 40 Mense Ja- 

nuatfo 1934) ad quam lectorem remitti¬ 
mus. Hoc posterum volumen duos com¬ 
pletos indices habet: alterum rerum u- 
niuscujusque libri, alterum vero histori¬ 
cum totius operis. 

F. de Paola. Storia della Letteratura 
Latina, sec. editione, Dante Alighie- 
ri, Milano, 1935. 

Haud facile est in unum breve qui¬ 
dem opus reducere historiam litterarum 
Latinarum, quod tamen Ferdinandus de 
Paola. cl. professor in Licaeo Romano 
T. Manliani planissime est consecutus, 
suo manuali scholis superioribus Italicis 
adcomodato. 400 pagellarum numerum 
non excedit, quibus ab originibus (a. 740 
a. C.) ad Justiniani tempora (a. 523 p C.) 
prosequitur. Operi ceterum exacto et 
completo, amplius deest et philosophi¬ 
cum studium stilisticae evolutionis, et 
praecipuarum notarum cujusque periodi. 

A. CarrIllo dc Albornoz. San Juan 
Crisdstomo y su influenda social 
en el Imperio Bizantino dei sigloIV. 
F. A. E. Madrid. 

Omnibus qui historicis rebus incum¬ 
bunt in comperto est evolutionem socia¬ 
lem juris Romani maxime influxu chris¬ 
tianismi locum habuisse. Justiniani Ins¬ 
titutiones nihil aliud sunt nisi Gaji Insti¬ 
tuta. Christianis moribus magno quidem 
opere perfecta. Quae perfectio patet in 
primis quod ad servitutem, operarios et 
differentias inter pauperes et divites atti¬ 
net. Cl. auctor influxui studet Scti. Jo- 
hannis Chrisostomi in hujusmodi quaes¬ 
tionum socialium evolutionem. In com¬ 
mentario Razdn y Fe jam antea scripse¬ 
rat studium cui titulus Aspedossodales 
dei s. IV a traves de las obras de S. J. 
Crisdstomo (1932-1933) Opus vere criti¬ 
cum, historicum el philosophicum orna¬ 
tur completa enumeratione documento¬ 
rum, fontium et litterarum, adjunctis 
tredecim tabulis photographicis ex prae¬ 
cipuis codicibus. 

Henricu&Martija, C. M. F. 


Fr Dominico Biftez. S. Tho. Primario 
Professore, —Biblioteca de Tomistas 
Espafioles t. VIII. Scholastica Com¬ 
mentaria in Primam Partem S. 
Theol. S. Thomae Aq. — Introduc- 
ci6n General y Edicidn preparada en 
cuatro tomos por el M. R. P Fr. Luis 
Urbano, O P. Tomo 1 De Deo Uno, 
20 pst. 

«Bibi, de Tomistas Espafioles» nuper 
publico novum obtulit volumen, idque 
primum operis vere magistralis Ptris. 
Dominici B4ftez, qui commentator exsti¬ 
tit acutissimus et certissimus, si quis 
alius, Summae Theologicae quique, gra¬ 
vissimorum auctorum sententia, post 
immortalem Cajetanum palmam est 
adeptus. Praesens editio alteram Com¬ 
mentariorum iterum producit, quae an¬ 
no 1585 ipso Bfiftez moderante prelo su¬ 
biit. Textus autem Summae Theologicae 
est Summae Leoninae; orthographia in 
recentem criticam est accomodata. Prae¬ 
cedit Introductio Generalis in qua P. 
Aloisius Urbano agitat: 1 Operositatem 
et imaginem P. B4fiez — 2 Generalem 
Operis Prospectum—3 Comoediam Ban- 
nezianam—4 Bannezium et Inquisitio¬ 
nem Hispanicam—5 Charecteres operis 
Banneziani-6 Dotes peculiaries nostrae 
editionis 

Julianus Pastor. C. M. F. 

Tito Livio. La Prima Decada. Letture 
p.oposte e commentate dall Prof. 
Giorgio Castellani—Quarta ediz. 

Post brevem praefationem praebet 
clarus auctor introductionem haud bre¬ 
vem sed utilissimam de patria vita, et de 
omnibus quae ad intellegentiam operis 
Liviani quodammodo conferre possunt. 
Postea relicta praefatione operis incipit 
a libro I. Adnolationes sunt et gramma¬ 
ticae et historicae. Textus dividitur fre¬ 
quentibus titulis et collustratur variis 
imagunculis quae quamdam jucundam 
novitatem praestant. Nobis placet mi¬ 
rum in modum. 

Titi Livi ab urbe condita. L. I. — con 

note italiane dei Dott. Mario Anti» 
no Micalelia. Quarta edizione S. G. 
Dante Alighieri, Genove. 

In hoc libello commentator non so¬ 
lum ex aliis collegit ea quae sibi visa 
sunt aptiora ad juvandos adulescentes 
in Titi Livii interpretatione, sed ex pro¬ 
pria observatione plura etiam addidit 
quae cum secretis Italicae linguae simi¬ 
litudinem majorem haberent Locos 
confer frequenter cum aliis auctoribus 
quo magis pateat eorum intellegentia. 
Sintaxim et stilisticam notat ut excite¬ 
tur alumnus ad constructionis exquiren¬ 
das causas Ita fit ut utilissimum deve¬ 
niat opusculum ad scholas Latinitatis ad 
quas praesertim est destinatum. 

Tito Livio. Libro 11 delle Storie con 
note dei Prof. Giov. Palotta — secon- 
da ediz. 

Eodem fere modo procedit ac praece¬ 
dens opusculum cujus est continuatio et 
proinde simili commendandum laude. 

E. Jovfi, C. M. F. 

D’A mico Orsinl, I carmi di Catullo 
(scelti e annotati) Firenze. F. Le Mon- 
nier. 1935. 

Alium jam in superiore numero libel¬ 
lum ejusdem D’Amico recensuimus. 
Porro huic Catulli poematum editioni 
easdem laudes dicere fas est. Carmina 
selecta traduntur atque ab iis expurgata 
fragmentis quae juvenibus in moralitate 
offendiculo esse possunt Ceterum edi¬ 
tionem commendant, non parum qui¬ 
dem, notulae et historicae et gramma¬ 
ticae; omnia denique ad unguem typis 
expressa. 

U. Paoli, Marziali-Epigrami scelti. 
2 ed. Firenze, F. Le Monnier, 1935. 

Haec selectorum Martialis epigram- 
matum editio non omnia ponit illius 
poetae opera, sed optima quaeque seli¬ 
git. Hugonis Henrici Paoli curae debetur. 
Satis lucet ad interpretationem iter sco¬ 


pulis plenum auctorem facere debuisse; 
ast meo quidem judicio optima quidem 
fortuna ejus laborem coronavit qui lit¬ 
teris Latinis optime servire perget, cum 
Martialem nostum evulget qui minus 
agnoscitur in scholis quam pro illius 
praestantia. 

L. Fanlo, C. M. F. 

G, Senigaglia, Le Catilinarie 1 e II 
con note, Dante Alighieri, V Ed. 
1933. 

Inter tot tamque egregrias commen¬ 
tationes in adversus Catilinam invec¬ 
tiones, hae adnotationes Dni Senigaglia 
minime dedignandae. Commentationes 
maxime tendunt ut concinnitas oratio¬ 
nis facile pateat atque praesertim conse¬ 
cutio. Initio historicam disquisitionem 
proponit paginas usque XXX productam. 
A, sequitur praeprimis textum Clarki 
Oxonii Collectionis, nonnullis immuta¬ 
tis locis, juxta textum Cl. Mueller edit. 
Teub. Quintum jam prelo subierunt 
hae adnotationes ex quo intelligi potest 
qualis eorum sin conditio. 

J. Zwior, Introd. alia Lingua Latina 
Liturgica, trad. di O. Bartsch. Ed. 
Marietti. p. 131. 

In laudem hujus libelli dicere oportet 
italice tum translatum esse cum sep¬ 
ties jam germanice prelis mandatum 
fuerat. Mens auctoris recta quidem: 
videl. feminis, quae, Deo mancipatae, 
divinas laudes psalere tenentur, principia 
linguae Iatine tradere quo melius suum 
opus perficere queant. Grammatices ta¬ 
men expositio nimis fortasse summaria 
videbitur, nam LXXV tantum plagulae 
totam rem grammaticam cum respon¬ 
dentibus exerciciis capiunt. Duplex se¬ 
quitur vocabularium, lectionum sc. et 
alphabeticum. Placet praeterea exerci¬ 
tiorum selectio ex libris Hturgicis. Non¬ 
ne resuget qui Hispanicam hujus operis 
traslatipnem accurate paret in utilitatem 
tot religiosarum quae lingua utuntur 
hispanica? 

J. M. JlMfeNEZ, C. M. F. 

Exercitationes Scholares 


Luna Pekinensis. — I. Quidam homo 
regressus e£t ab urbe capite. Ex quo do¬ 
mum suam pervenit, ut primum loqui 
de quacumque re occipiebat, nihil aliud 
quam res pekinenses laudabat. Quadam 
die, cum appeteret nox, simul cum pa¬ 
tre, fulgente luna, iter faciebat. Qui ni¬ 
tor lunae hac notte!, ait pater. Sed filius 
confeftim respondit: hic nullus equidem 
nitor; magnum discrimen e£t cum luna 
pekinensi. Exasperatus pater ei maledi¬ 
xit dicens: ilulte loqueris! Sub caelo lu¬ 
na eft omnibus eadem, etiam Pekini; 
uomodo igitur discrimen esse poteft? 
imul ei magnam impingit alapam. Dum 
filius flens exclamat: Eja! omnia reliqua 
noitra nihil pensi habeantur; sed profec¬ 
to alapa tua pekinenses superat. 

Ludo vicus Cortina Prieto 

Seminarii ‘Valtis-Dei apud Ovetum alumnus. 

II. Homo quidam urbe ex capite 
redierat. Ex quo tempore ad suos per¬ 
venerat, ut primum de re quacumque 
loqui occipiebat, nil aliud quam peki- 
nensia laudabat. Quondam, cum nox ad- 
petebat, viam cum patre, luna splenden¬ 
te, faciebat. Quam nitida nunc luna! — 
dixit pater. At filius ftatim: hoc dici 
clarum non licet; magnum e£t enim dis¬ 
crimen inter hanc atque pekinensem lu¬ 
nam. Iratus pater imprecatus e£l ei di¬ 
cens: stulte loqueris! Sub caelo una 
atque eadem ubique eft luna; et Pekini 
haec collucet; quomodo igitur discrimen 
esse pote£i? Quumque hoc diceret, gra¬ 
vem ei alapam impegit. Tum plorans 
clamavit homo: age, nil cetera apud nos 
valeant, at profedto alapa tua multo 
praeStat quam pekinenses. 

Ignatius Cerezo 

Stae . Catbarinae Latinitatis alumnus-Uerdolaji. 

III. Homo quidam rediit ab urbe 
capite. Ex quo ad suos pervenit, ut pri¬ 
mum de re quacumque loqui occepiebat 
nihil aliud quam laudabat res Pekinen¬ 
ses. Olim cum nox adpetebat iter facie¬ 
bat cum patre, dum terra lunae lumine 
illu&rabatur. Pater:—Heu! quam clara, 
ait, nonfte ifta e£t luna!—Sed filius sta- 
tim respondit:—Haec luna dici non po- 
teif clara; nam discrimen magnum inter 
hanc et Pe£hinensem intercedit. Furens 
pater ei maledixit dicens: Inscienter lo¬ 
queris! Sub caelo luna eadam e£t in om¬ 
nibus orbis partibus; Pediinum etiam 
hanc habet lunam, quomodo igitur dari 
poteft discrimen? 

Atque sic dicens ei sollemnem impe¬ 
git alapam.—Tum flens homo:—Age! 
inter nos, inquit, aliqua nihil sunt. At 
rofedo alapa tua melior eft quam Pe- 
inenses. 

Hannibal Del Manso 

Tusculi, Pridie idus - Martias. 


IV. Homo quidam regressus eft ex 
urbe capite. Ex quo venerat ad suos, ut 
primum occipiebat loqui de re quacum¬ 
que, nihil aliud quam laudabat Pekinen- 
sia. Quadam die, cum nox adpetebat, 
ambulabat cum patre sub splendore lu¬ 
nae. Ut lucet luna hac nofte! inquit pa¬ 
ter. At ftatim filius respondit: Quis hoc 
dicat clarum? maxime intereft inter hanc 
et lunam illam Pekinensem. Furore ac¬ 
census pater, maledixit illi dicens: Stulte 
loqueris! Subter caelum, luna eadem eft 
ubique gentium ut etiam Pekini, quo¬ 
modo igitur sit discrimen? Haec dicens 
insignem ei impegit alapam. Tunc nofter 
homo exclamavit gemebundus: Eja! Ce¬ 
tera inter nos nihil valent. At profe&o 
tua alapa melior eft quam Pekinenses. 

Jesus ab Iraola 

Oaniati. 

Compositiones vertendae 


Fures abigendi domo 

Qui res secure conservare vult suas 
Latronum cautus devitet molimina, (x) 

Latina de gente vir in primis nobilis 
Degebat saepe ruri, cultu splendido 
Domum exornatam, spe&andam arte, possidens. 

Aderant frequentes simulatores callidi, 

Errones (2), fi Sti amici et cum balatronibus (3) 

Adulatores, omnes furto dediti. 

Nofturni expilant fures nec praeda carent 
Diurni, multa et facili; nihil nempe prohibet. 

Ex paucis quidam sincerus amicus monet 
Herum suosque, sed monet fruftra, neque 
Tam trifte praepedire damnum unquam poteft. 

PoStremo exclamat: Aliquando, ad solem novum, (4) 

Somno surgentes domini cernent artibus 
Latronum miris ablatam esse ipsam domum. 

Rocci, S. J. 

Notillae. — ( 1 ) Maquinaciones. —(2) ‘Vagabundos. —(3) Fanfarron. — ( 4 ) AI amanecer. 


EI Cirujano c„.»,oChi- 

Un soldado en la batalla (r) fud al- 
canzado (2) por una fle&a. Dejado (3) 
el combate, se volvid (4) y rogd a un 
cirujano que le tratase. (5) El cirujano 
examind y dijo varias veces seguidas: (6) 
Efto no es nada, efto es fdcil de arre- 

Luego tornando unas grandes tijeras, 
cortd el afta (8) de la fleoia por el exte¬ 
rior, al ras de la piel. (9) Terminada es- 
ta operacidn, pidid sus honorarios. (10) 
El soldado le dijo: el afta de la fle£ha 
^quien no sabe cortarla? Pero dentro 


de la carne efti la punta de la flc&a, 
y efta ^cdmo me la sacaris? 

Pero el cirujano meneando (11) la 
cabeza, dijo: Efto ya no me interesa. (12) 
Efto ya es negocio dei medico interno. 
Asi que (13) dame mis honorarios para 
que pueda mar&arme. 

Notulae.—(1) Proelium. (2) Attingo. 
(3) Relinquo. (4) Reverto. (3) Medeor 
(dat.) (6) Iterum iterumque. (7) Expedio. 
(8) Hastile. (9) Ad summam cutem. (10) 
Merces-edis (sing.) (11) Micare (con 
abi.). (12) Mea nihil refert. (13) Igi¬ 
tur. 


PHILATELIA 

Quiere V. favorecer grande 

j 

Visne Missionibus Nigritarum 

mente las Misiones de negritos e 

atque infidelium summopere fave- 

infieles? —No desperdicie V. ni un 

re? Ne unum quidem signacu- 

s6lo sello sea nacional, sea ex- 

ium neglegas, sive nationale si- 

tranjero. 

ve exterum: 

Todos los recibe con gusto y 

Omnia ea recipit libenter et 

agradecimiento 

grato animo 

